CELEX: 32017R0908
Language: sl
Date: 2017-05-11 00:00:00
Title: Izvedbena uredba Komisije (EU) 2017/908 z dne 11. maja 2017 o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša (Picodon (ZOP))

30.5.2017   
            
            
               SL
            
            
               Uradni list Evropske unije
            
            
               L 139/23
            
         IZVEDBENA UREDBA KOMISIJE (EU) 2017/908
   z dne 11. maja 2017
   o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša (Picodon (ZOP))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
   ob upoštevanju naslednjega:
   
               (1)
            
            
               Komisija je v skladu s prvim pododstavkom člena 53(1) Uredbe (EU) št. 1151/2012 preučila zahtevek Francije za odobritev spremembe specifikacije za zaščiteno označbo porekla „Picodon“, registrirano v skladu z Uredbo Komisije (ES) št. 1107/96 (2), kakor je bila spremenjena z Uredbo Komisije (ES) št. 1143/2009 (3).
            
         
               (2)
            
            
               Z dopisom z dne 11. marca 2016 so francoski organi Komisijo obvestili, da je bilo na podlagi člena 15(4) Uredbe (EU) št. 1151/2012 dvema gospodarskima subjektoma s sedežem na njihovem ozemlju, ki izpolnjujeta pogoje iz navedenega člena, z Odlokom z dne 17. februarja 2016 o zaščiteni označbi porekla „Picodon“, objavljenim 26. februarja 2016 v Journal Officiel de la République française, do 31. decembra 2016 odobreno prehodno obdobje. Med nacionalnim postopkom ugovora sta dva gospodarska subjekta vložila ugovor na obveznost uporabe surovega mleka pri izdelavi sira „Picodon“, v katerem sta navedla, da te določbe ne moreta takoj upoštevati in da potrebujeta določen čas za prilagoditev proizvodnje. Gospodarska subjekta, ki sta neprekinjeno vsaj pet let pred vložitvijo zahtevka zakonito tržila „Picodon“, izpolnjujeta pogoje iz člena 15(4) Uredbe (EU) št. 1151/2012. Zato jima je bilo do 31. decembra 2016 odobreno prehodno obdobje. Zadevna gospodarska subjekta sta: Fromagerie du Vivarais, Les Pélissons, 07570 Désaignes ter Eurial, rue Henri Barbusse, 26400 Crest.
            
         
               (3)
            
            
               Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2)(a) navedene uredbe zahtevek za spremembo objavila v Uradnem listu Evropske unije
                   (4).
            
         
               (4)
            
            
               Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba spremembo specifikacije odobriti –
            
         SPREJELA NASLEDNJO UREDBO:
   Člen 1
   Sprememba specifikacije, objavljena v Uradnem listu Evropske unije v zvezi z imenom „Picodon“ (ZOP), se odobri.
   Člen 2
   Zaščita, odobrena s členom 1, velja za prehodno obdobje, ki ga je Francija z Odlokom z dne 17. februarja 2016 o zaščiteni označbi porekla „Picodon“, objavljenim 26. februarja 2016 v Journal Officiel de la République française, na podlagi člena 15(4) Uredbe (EU) št. 1151/2012 odobrila gospodarskima subjektoma, ki izpolnjujeta pogoje iz navedenega člena.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. maja 2017
      
         
            Za Komisijo
         
         
            V imenu predsednika
         
         Phil HOGAN
         
            Član Komisije
         
      
   
   
      (1)  UL L 343, 14.12.2012, str. 1.
   
      (2)  Uredba Komisije (ES) št. 1107/96 z dne 12. junija 1996 o registraciji geografskih označb in geografskega porekla po postopku iz člena 17 Uredbe Sveta (EGS) št. 2081/92 (UL L 148, 21.6.1996, str. 1).
   
      (3)  Uredba Komisije (ES) št. 1143/2009 z dne 26. novembra 2009 o odobritvi večjih sprememb specifikacije za ime, vpisano v Registru zaščitenih označb porekla in zaščitenih geografskih označb (picodon de l'Ardèche ali picodon de la Drôme (ZOP)) (UL L 312, 27.11.2009, str. 14).
   
      (4)  UL C 25, 25.1.2017, str. 5.